„4.

32004 L 0017: Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții publice în sectoarele apei, energiei, transporturilor și serviciilor poștale (JO L 134, 30.4.2004, p. 1), astfel cum a fost rectificată în JO L 358, 3.12.2004, p. 35, astfel cum a fost modificată prin: — 32004 R 1874: Regulamentul (CE) nr. 1874/2004 al Comisiei din 28 octombrie 2004 (JO L 326, 29.10.2004, p. 17), — 32005 L 0051: Directiva 2005/51/CE a Comisiei din 7 septembrie 2005 (JO L 257, 1.10.2005, p. 127). În sensul prezentului acord, dispozițiile directivei se citesc cu următoarele adaptări: (a) la articolul 58 alineatul (1), termenii «Comunitatea a» se citesc «Comunitatea, în ceea ce privește entitățile Comunității, ori statele AELS, în ceea ce privește entitățile acestora, au»; (b) la articolul 58 alineatul (1), termenii «întreprinderile comunitare» se citesc «întreprinderile comunitare, în ceea ce privește acordurile încheiate de Comunitate, ori întreprinderile statelor AELS, în ceea ce privește acordurile încheiate de statele AELS»; (c) la articolul 58 alineatul (1), termenii «Comunității sau statelor membre față de țările terțe» se citesc «fie ale Comunității sau statelor sale membre față de țările terțe, fie ale statelor AELS față de țările terțe»; (d) la articolul 58 alineatul (4), termenii «printr-o decizie a Consiliului» se citesc «printr-o decizie în contextul procedurii generale de decizie a Acordului SEE»; (e) articolul 58 alineatul (5) se citește după cum urmează: «(5) În contextul dispozițiilor instituționale generale din Acordul SEE, se vor prezenta rapoarte anuale privind progresele înregistrate în negocierile multilaterale sau bilaterale privind accesul întreprinderilor comunitare sau ale AELS la piețe din țările terțe în domeniile reglementate de prezenta directivă, privind rezultatul obținut în urma acestor negocieri, precum și privind aplicarea efectivă a tuturor acordurilor încheiate. În contextul procedurii generale de decizie a Acordului SEE, dispozițiile prezentului articol pot fi modificate avându-se în vedere aceste evoluții.»; (f) pentru a permite unităților contractante din SEE să aplice articolul 58 alineatele (2) și (3), părțile contractante se asigură că furnizorii stabiliți pe teritoriile acestora precizează originea produselor în cadrul ofertelor lor pentru contracte de livrare a produselor, în conformitate cu Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1); (g) pentru a obține un maxim de convergență, articolul 58 se va aplica în cadrul SEE, cu condiția ca: — aplicarea alineatului (3) să nu aducă atingere gradului existent de liberalizare față de țările terțe, — părțile contractante să se consulte îndeaproape în negocierile cu țările terțe. Aplicarea prezentului regim va face obiectul unei revizuiri comune; (h) articolul 59 nu se aplică; (i) anexele I-X sunt completate de apendicele 2-13 la prezenta anexă; (j) Liechtenstein pune în aplicare actele cu putere de lege și actele administrative necesare pentru a se conforma prezentei directive în termen de 18 luni de la intrarea în vigoare a deciziei Comitetului mixt de includere a Directivei 2004/17/CE în Acordul SEE.”